NaiveNeuron/SloPal huggingface dataset:
Ľ. Petrák, poslanec: (2006-08-03):
Ak hovoríte o tom, že máte obavy z financovania presunu tých kompetencií v ďalšom období, tak sa chcem spýtať, pri príprave reformy verejnej správy, kde ste boli, ak sa presúvali kompetencie bez dostatočných financií? Prečo sa nepresunuli prierezoví pracovníci pri presune kompetencií? Ak hovoríte o tom, že bude problém pri presune vyplácania sociálnych dávok na obce a mestá v ďalšom období, plne s vami súhlasím, lebo to bude veľmi vážny problém pre mnohé mestá a obce, ale chcem zároveň pripomenúť, že autorom tohto zákona je bývalá vládna koalícia a bola len posunutá účinnosť tohto zákona. To znamená, ak hovoríte o týchto veciach, plačete na nesprávnom hrobe. (Potlesk.)
Laššáková, Jana, podpredsedníčka NR SR (2015-05-21):
Pán poslanec Simon, nech sa páči.
Danko, Andrej, predseda NR SR (2017-09-05):
Ďakujem. Pani poslankyňa, poprosím návrh. U mňa, len z hľadiska procesu vás poprosím, páni poslanci, máme naozaj nejaký dohodnutý mechanizmus návrhov na doplnenie programu a oveľa ľahšie sa tá schôdza vedie, keď ho dodáte v tej podobe, ako je. Aj pán poslanec Beblavý. Dobre, nech sa páči, pani poslankyňa Kiššová.
Érsek, Árpád, minister dopravy a výstavby SR (2018-05-17):
Vážený pán predsedajúci, vážený pán poslanec, ďakuje pani ministerka za otázku. Ak vaša otázka smeruje k udeleniu vedecko-pedagogickej alebo umelecko-pedagogických titulov docent a profesor, tak je potrebné jednoznačne zdôrazniť, že ich udeľovanie je vo výhradnej pôsobnosti vysokých škôl a ich vedeckých rád a neumožňuje zmeny týchto ustanovení zákona o vysokých školách. Ide o výhradne akademickú otázku a v tomto smere je opodstatnené rozvíjať akademickú a kultúru samosprávnosť. Je na habilitačnej alebo inauguračnej komisii, aby posúdili publikačnú činnosť žiadateľa o udelenie titulu a jeho prínos na vedecké poznanie v príslušnom študijnom odbore a následne na vedeckej rade vysokej školy alebo fakulty, aby rozhodla o splnení príslušných kritérií na udelenie titulu. Súčasne to, či je daný časopis alebo nie je predátorsky, nie je vždy jednoznačné a v čase sa to mení. Časopis, ktorý je v súčasnosti štandardný, o niekoľko rokov môže byť predátorský. Databáza Scopus vytvára ranking časopisov podľa viacerých indexov, ktoré používa jeden z nich, SCImago Journal & Country Rank, využíva ministerstvo aj pri financovaní verejných vysokých škôl, ale tieto nezaručujú, že daný časopis nemá prvky predátorského časopisu. Aj preto v spolupráci s Centrom vedecko-technických informácií chceme pokračovať v edukácii problematiky predátorských časopisov prostredníctvom akademických knižníc hľadaním nástrojov na podporu etického publikačného správania a v systéme financovania motivovať vysoké školy k relevantným publikáciám. Pri prijatí zákona o zabezpečovaní kvality vysokoškolského vzdelávania chceme v štandardoch pre habilitačné a inauguračné konanie dať názor na kvalitu, nie na kvantitu publikačných výstupov. V národnom programe rozvoja výchovy a vzdelávania chceme zmeniť systém hodnotenia tvorivej činnosti vysokých škôl, v prípade publikačných výstupov zaviesť kombináciu CVTI scientometrických ukazovateľov a zamerať sa na špičkové výstupy, čim sa články predátorských časopisov stanú bezpredmetné. Ďakujem za slovo.
M. Číž, podpredseda NR SR: (2008-05-20):
Teraz má slovo pán poslanec Martinák.
Paška, Pavol, predseda NR SR (2014-09-10):
Ďakujem pekne. Otváram rozpravu. Mám písomnú prihlášku od pána Mihála, ktorého nevidím v rokovacej sále, preto dávam možnosť prihlásiť sa ústne. Nemám prihlášku. Vyhlasujem rozpravu za skončenú a prerušujem rokovanie o tomto bode programu. Je 11.56 hod., pán minister, musíme vyhlásiť výsledky tajného hlasovania, takže poprosím určeného overovateľa pána poslanca Gogu, aby nás oboznámil s výsledkom tajného hlasovania na odvolanie člena Súdnej rady.
Jurinová, Erika, podpredsedníčka NR SR (2013-03-12):
Posledný do rozpravy je prihlásený pán poslanec Radoslav Procházka. Ospravedlňujem sa, pán poslanec. Ešte s reakciou na faktické poznámky, pán poslanec Hlina.
Blaha, Ľuboš, podpredseda NR SR (2024-01-18):
Pán poslanec Ondrej Prostredník, nech sa páči.
Danko, Andrej, predseda NR SR (2019-10-28):
Poslanec Dostál.
Paška, Pavol, predseda NR SR (2014-11-10):
Pán poslanec Gál.
Šeliga, Juraj, poslanec NR SR (2022-06-14):
Pán predseda, keďže je tam prihlásených 14 ľudí, chcem navrhnúť procedúru Národnej rade, aby sme odhlasovali veci, ktoré môžeme odhlasovať, a potom sa rokovalo o tomto. (Ruch v sále.) Podľa mňa to je úplne logické. (Reakcie z pléna.)
Kočiš, Eduard, poslanec NR SR (2023-02-02):
Veľmi pekne ďakujem za slovo. Vážené kolegyne, vážení kolegovia, nebudem dlho rečniť, pretože tento zákon je postavený tak kvalitne a tak dobre, že príliš veľké alebo silné nejaké reči tu sú naozaj zbytočné. V podstate od roku 2023 platí tzv. rodičovský dôchodok pre už rodičov na penzii, na ktorý môžu prispievať ich deti, ktoré sú v plnohodnotnom pracovnom pomere, a odstraňuje sa tu vlastne diskriminácia okolo 50-tisíc osôb, ako povedal kolega Svrček, ktorí jednoducho vychovali terajších príslušníkov Policajného zboru, hasičského zboru alebo príslušníkov Ozbrojených síl Slovenskej republiky. A vlastne ak by bol prijatý pôvodný zákon, pôvodný návrh zákona v pôvodnom znení, tak vlastne týchto 50-tisíc rodičov by nemalo nárok na pôvodne schválený rodičovský dôchodok alebo rodičovský príspevok od svojho dieťaťa na dôchodok vlastného rodiča, ktorý môže dosiahnuť maximálnu čiastku 21,83 eur pri čo najvyššom vymeriavacom základe. Čiže tu sa naozaj odstraňuje iba diskriminácia, ktorá by takýmto nedopatrením, nazvime to takto, vznikla, ale tým, že pevne verím, že naprieč politických spektrom nájdeme nejakú zhodu alebo konsenzus, posunieme tento návrh zákona do druhého čítania, sa táto diskriminácia jednoducho odstráni. Návrh hovorí o poistencoch, ktorí prispievajú do špeciálneho výsluhového zabezpečenia, to znamená, sú to príslušníci Ozbrojený síl Slovenskej republiky, policajti, príslušníci Policajného zboru vo všetkých profesiách, príslušníci hasičského a záchranného policajného zboru, ale aj pracovníci Slovenskej informačnej služby, pracovníci Národného bezpečnostného úradu, Zboru väzenskej a justičnej stráže a ozbrojení príslušníci Finančnej správy. Čiže aj rodičia týchto príslušníkov ozbrojených zložiek alebo ozbrojených síl budú mať nárok na adekvátnu časť rodičovského dôchodku a bude to určite prínos pri terajších vysokých cenách a nedostatočnej valorizácii dôchodkov, ktorá by mohla byť podľa môjho názoru urobená dvakrát ročne, pretože nezohľadňuje stúpajúce ceny ani potravín, ani energií, ani nákladov na život, ktoré, ktoré jednoducho sú, v roku 2022 boli značne vysoké a nevyzerá to, aby v roku 2023 nejakým spôsobom klesali a stíhala to valorizácia nejakým spôsobom dorovnávať. Čiže som veľmi rád, že tento návrh prichádza už na tejto januárovej schôdzi a pevne verím, že, kolegyne a kolegovia, naprieč poslaneckými lavicami spoločne podporíme tento návrh zákona a bude to len na prospech veci a odstránime diskrimináciu, ktorá naozaj vznikla nedopatrením, čiže veľmi pekne ďakujem.
Paška, Pavol, predseda NR SR (2014-09-10):
(Hlasovanie.) 83 prítomných, všetci boli za. Návrh sme schválili. Pani poslankyňa Vaľová uvedie v prvom čítaní hlasovanie o vládnom návrhu zákona č. 5 o službách zamestnanosti, je to tlač 1133. (Hlasovanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 1133.)
P. Hrušovský, podpredseda NR SR: (2002-04-04):
Pán poslanec Osuský.
M. Číž, podpredseda NR SR: (2008-02-14):
Ale ja by som sa predsa len pozastavil nad vecami, ktoré mne vŕtajú hlavou. Všímal som si až dojemne, a pre mňa ako sociálneho demokrata to znelo ako celkom rozumne, že ako je to možné, že niekto si nič neobjedná a zákon mu musí prikázať, že platí niekam nejaké peniaze, že on ako nemôže dozerať, ako sa nakladá s jeho peniazmi, nemôže s tým absolútne nič robiť a naznačili ste, že teda to je hlboký demokratický deficit a nezmyslel a ešte niektoré ďalšie slová, možno mäkšie. No doobeda sme tu a poobede mali práve debatu, kde sme sa bavili presne o tomto istom princípe v tej dôchodcovskej správcovskej spoločnosti. Mali sme o tom zákon, pán kolega, iste ste zaregistrovali. A v rámci toho zákona sme hovorili o tom, ako aj my, časť z nás, že teda naozaj, niekto keď zákonom mu už teraz prikáže platiť peniaze súkromnej spoločnosti, okamžite stráca kontrolu nad týmito peniazmi a nejde pravdepodobne iba o stoštyridsaťtri korún, ako to máme tu teraz, ale o trošku viacej peňazí v tých kontextoch. Takže, pán kolega, naozaj toto má mimoriadne čaro, tento spôsob uvažovania a skutočne ešte nabudúce by ste mohli v druhom čítaní prípadne, že by ste ešte rozvinuli tieto úvahy zvlášť v tom, ako nemožno zákonom prikázať občanovi, teda štát nemôže prikázať, že musí platiť finančné prostriedky niekomu a potom na ne nesmie absolútne žiadnym spôsobom dozerať. Ďakujem.
Procházka, Radoslav, poslanec NR SR (2013-09-19):
Pán predseda, dnes je pamätný deň Slovenskej republiky, pripomíname si výročie vzniku prvej Slovenskej národnej rady a fakt, že môžeme dnes zastupovať občanov Slovenskej republiky v slobodnom slovenskom parlamente, nebol zadarmo. Mnoho ľudí pre to prinieslo osobnú obetu. Chcel som navrhnúť, aby sme si túto obetu a dedičstvo štúrovcov uctili dvoma spôsobmi. Ten jeden už možný nie je, a to bolo hlasovanie v súlade s rokovacím poriadkom, to sa vám nepodarilo. A ten druhý, aby sme si v tento pamätný deň vzniku prvej Slovenskej národnej rady, aby ste nechali na pôde slovenského parlamentu zaznieť štátnu hymnu Slovenskej republiky.
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 141, za 125, zdržalo sa 15, nehlasoval 1. Návrh sme schválili.
J. Slabý, poslanec: (2008-01-21):
Akurát si dovolím povedať, že sa mi zdá zvláštne, že v takom oficiálnom a závažnom dokumente, ktorým chcete odvolať predsedu vlády, si nedáte ani toľko námahy, aby ste uviedli presný názov výboru. Lebo to by som potom mohol z toho akosi odvodzovať ďalej, že keď ste uviedli neexistujúci výbor, aj všetky ostatné údaje, ktoré tam uvádzate, nemajú až takú dôveryhodnosť. Ale v princípe teda som rád, že to pán kolega uviedol na pravú mieru. Čiže ďakujem.
P. Paška, predseda NR SR: (2008-05-14):
(Hlasovanie.) 135 prítomných, 84 za, 43 sa zdržalo, 8 nehlasovalo. Návrh sme schválili. Konštatujem, že sme v treťom čítaní . Otváram rozpravu. Pýtam sa, či sa chce niekto prihlásiť. Nie. Vyhlasujem rozpravu za skončenú. Pán spravodajca, záverečné hlasovanie.
P. Paška, predseda NR SR: (2009-12-02):
návrhu poslanca Národnej rady Slovenskej republiky Alexandra Slafkovského na vydanie zákona o financovaní volieb do orgánov samosprávy obcí a do orgánov samosprávnych krajov . Je to tlač 1307. Rozhodnutie o pridelení návrhu do výborov je pod č. 1328. Pán poslanec, nech sa páči, máte slovo.
M. Kotian, poslanec: (2008-10-28):
A chcel by som povedať, že podstatný problém nie je v tom, rozumiete ma, že sa tu hádame o nejakých pár názvov, ale podstatný problém je v tom, že slovenskí študenti na školách s vyučovacím jazykom maďarským neovládajú spisovný jazyk. Toto je podstatný problém v tomto. A ak máte nejaké námietky, prosím vás, tak vytvorme už v tomto smere nejakú parlamentnú komisiu a spravme poslanecký prieskum na týchto školách. dajme tomu, že vylosujeme náhodne nejakú školu. A poďme tam a zisťujme tento stav. Toto je ten problém a toto je tá nedôvera zo strany Slovákov voči maďarskej národnostnej menšine, že sa snažíte vytvoriť na juhu Slovenska takpovediac také maďarské geto. A toto nie je dobré. Práve ak sa táto nedôvera prelomí s tým, že aj maďarská národnostná menšina, žiaci maďarskej národnostnej menšiny budú ovládať slovenský jazyk, nie je žiadny problém. A ešte sa chcem ohradiť voči jednej veci jedného poslanca, ktorý tu vystúpil a porovnával nášho ministra školstva s Apponyim. Ja to považujem za nekorektnosť a najväčšiu nehoráznosť, keď sa porovnáva náš minister školstva s ministrom, ktorý robil genocídu slovenského školstva.
Laurenčík, Milan, podpredseda NR SR (2022-05-19):
Vážené pani poslankyne, vážení páni poslanci, mám informáciu, že ešte chvíľku by potreboval rokovať finančný výbor, tak začneme 9.05. (10.05, pozn. red.; krátka pauza.) Vážené panie poslankyne, vážení páni poslanci, otváram jedenásty rokovací deň 65. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Miroslav Urban, Tomáš Valášek, Erik Ňarjaš. O ospravedlnenie neúčasti z dôvodu práceneschopnosti požiadal pán poslanec Ján Mičovský. Na zahraničnej pracovnej ceste budem ja, ale až popoludní. Pristúpime teraz k druhému čítaniu o vládnom návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov. Vládny návrh zákona má parlamentnú tlač 1016, výsledky rokovania výborov sú v tlači 1016a. Prosím pani podpredsedníčku vlády a ministerku investícií, regionálneho rozvoja a informatizácie Slovenskej republiky pani Veroniku Remišovú, aby vládny návrh zákona odôvodnila. Pani ministerka, nech sa páči, máte slovo. (Rokovanie o vládnom návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov , tlač 1016.)
Ďuriš Nicholsonová, Lucia, podpredsedníčka NR SR (2016-10-26):
Ďakujeme pekne za vaše vystúpenie, pán poslanec. Na vaše vystúpenie zareagujú dve panie poslankyne s faktickými poznámkami. Ako prvá pani poslankyňa Grausová. Nech sa páči.
Šudík, Tomáš, poslanec NR SR (2022-03-15):
Ďakujem za slovo, pán predsedajúci. Erik, spomínal si, že sme vraj podosadzovali ľudí na okresné úrady bez výberových konaní, ale myslím, že už viackrát to tu bolo povedané, dokonca aj odprezentované na tlačových konferenciách a besedách nášho hnutia, že aj na miesta prednostov okresných úradov boli výberové konania. Na každý úrad sa zaujímalo oveľa viac uchádzačov a porota komisie vybrala toho najvhodnejšieho. Teda je to klamstvo, ak hovoríš, že výberové konania neboli, lebo tie výberové konania boli. Ďakujem.
Bugár, Béla, podpredseda NR SR (2019-09-13):
Pán poslanec Nedoba, môžte reagovať na faktické poznámky.
Pellegrini, Peter, podpredseda vlády SR pre investície a informatizáciu (2017-02-02):
Ďakujem pekne. Vážený pán poslanec, vážené panie poslankyne, dámy a páni, v prvom rade musím zdôrazniť, že situácia, ktorú spomínate, je dôsledkom sústavného poklesu nezamestnanosti, ktorý je realitou slovenského pracovného trhu už štyri roky po sebe. Nezamestnanosť nám mierne klesá, a dokonca aj v zimných mesiacoch, čo sa v minulosti nestávalo, lebo chýbali pracovné miesta v tradičných sezónnych odvetviach ako poľnohospodárstvo či stavebníctvo. A tak bola miera evidovanej nezamestnanosti v decembri minulého roku na úrovni 8,76 %, čo v porovnaní s decembrom roku 2015 znamená pokles o 1,87 percenta. Ako však spomínate, naďalej pretrvávajú regionálne rozdiely, takže miera evidovanej nezamestnanosti bola v decembri 2016 napríklad v Prešovskom kraji 13,91 %, pričom najvyššia miera nezamestnanosti bola evidovaná v okrese Kežmarok, a to až 20,53 percenta. Ešte dôležitejšia je však skutočnosť, že citeľne vzrastá zamestnanosť. Nové pracovné príležitosti vznikali najmä v priemysle a vo vybraných odvetviach služieb. Celková priemerná zamestnanosť v Slovenskej republike v I. až III. štvrťroku 2016 podľa údajov štatistického úradu v porovnaní s rovnakým obdobím roku 2015 medziročne vzrástla o 2,9 %, resp. o 70,8-tisíca osôb na celkových 2 mil. 485-tisíc osôb. Pozitívom tohto stavu je, že vytvára tlak na zvyšovanie miezd zodpovedajúcemu zvyšovaniu produktivity práce a taktiež sa posilňuje postavenie zamestnanca smerom k zlepšeniu pracovných podmienok na pracovisku, čo je aj cieľom našej vlády. Negatívom je, že poukazuje na dva vážne štrukturálne problémy nášho hospodárstva: nesúlad medzi vzdelávaním a potrebami trhu práce a nepripravenosť veľkého počtu nezamestnaných nastúpiť do práce. V minulom roku – najmä počas výjazdových zasadaní vlády – sme sa presvedčili, že aj v regiónoch s vysokou mierou nezamestnanosti majú zamestnávatelia problém nájsť zamestnancov, dokonca aj na relatívne nízko kvalifikované pozície. Jednou z príčin je niekedy nemotivujúci rozdiel medzi čistým príjmom z práce a príjmom zo sociálnych dávok. Práve preto sme aj pre rok 2017 zvýšili minimálnu mzdu na 435 eur. Táto vláda nikdy nerobila ani v budúcnosti nebude robiť politiku nízkych miezd a, naopak, bude využívať všetky možnosti, ako tlačiť na ich rast. S tým súvisia aj práve navrhované zmeny o hmotnej núdzi, ktorými zachovávame u dlhodobo nezamestnaných vyššiu úroveň sociálnej podpory počas prvých 12 mesiacov po nástupe do zamestnania. Takto rozdiel medzi čistým príjmom z práce a zo sociálnych dávok... (Zmĺknutie rečníka pre ruch v sále, vstup predsedajúceho.)
T. Cabaj, poslanec: (2005-05-18):
A ja musím len zopakovať to, čo sa mi podarilo povedať jeden raz pri zbavovaní imunity Ivana Lexu. Aby som priblížil trochu atmosféru, ktorá bežala na mandátovom a imunitnom výbore, povedal som na adresu jednej pani poslankyne, že keby mala v ruke povraz, tak ona Lexu tam rovno obesí. Nie, že ho zbaví imunity.
Hlina, Alojz, poslanec NR SR (2015-10-01):
S týmto ja nemám najmenší problém, páni kolegovia, naučme sa robiť že poriadne a potom sa môžeme sústrediť na podstatu. Viete, že by sme sa nezdržiavali. No, kolega Martin Fecko vyjadril určitú obavu, že ako sa to bude realizovať, a to je presne to, že jednoznačne my hovoríme v tomto návrhu, bilbord, reklamné zariadenie nemôže byť v križovatke, v oblasti križovatky, to je definované vyhláškou a nemôže byť 20 metrov od hranice križovatky. To sú znova pojmy, ktoré zmeria každý, kto vie držať meter v ruke. A ak hovoríme, že čo sa týka výhľadu, tak hovoríme akýmkoľvek spôsobom, v akomkoľvek rozsahu. To znamená, ak idete po diaľnici a namiesto Kriváňa vidíte nejaký bilbord, tak to vám garantujem, že to spĺňa túto podmienku. A ja len spomeniem takú poznámku, raz som bol v Londýne a nám tam vysvetľovali, že na brehoch Temže – jedna strana, druhá strana – žiaden bilbord, a ten človek hovorí, že, samozrejme, že tam je zákaz. Ale tam, viete, čo riešili? Že jeden investor si postavil budovu na brehu Temže a do stavby intarzoval svoje logo. Hej, proste okno spravil v tvare svojho loga, akože to a mal veľký problém s mestskou radou. Mal veľký problém s mestskou radou, proste bolo konanie, bolo neviem čo ohľadom toho, že či porušil, alebo neporušil to ustanovenie. Viete, čiže v slušných krajinách sa zaoberajú takýmito vecami a u nás vám vrazia, normálne vám vrazia, do križovatky vám vrazia bilbord. Čo tam po tom, že to ohrozuje bezpečnosť cestnej premávky?! Čo tam po tom?! Je tam reklamný odkaz, to je v tejto krajine primerané. Je tam Vizir, je tam politik, je tam presne to, čo má byť. Čo tam po tom, že bezpečnosť cestnej premávky je ohrozená.
Bugár, Béla, podpredseda NR SR (2017-04-04):
Na vystúpenie pána poslanca s faktickou poznámkou pán poslanec Jahnátek. Nech sa páči, máte slovo.
Puci, Róbert, poslanec NR SR (2017-03-23):
Ďakujem pekne. Vážené panie poslankyne, páni poslanci, prítomní, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov (tlač 423). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory návrh zákona prerokovali do 5. mája 2017 a v gestorskom výbore do 9. mája 2017. Pán predsedajúci, otvorte, prosím, rozpravu.
Grendel, Gábor, podpredseda NR SR (2023-06-21):
Ďakujeme za informáciu. Prerušujem rokovanie o tomto bode programu. A vraciame sa k druhému čítaniu o návrhu poslankyne Jany Bittó Cigánikovej na vydanie zákona, ktorým sa mení a dopĺňa zákon č. 581/2004 o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov. Návrh zákona má parlamentnú tlač 1649, spoločná správa výborov má tlač 1649a. 	Dávam slovo pani poslankyni Jane Bittó Cigánikovej (reakcia z pléna), aha, pardon, ospravedlňujem sa. Faktické poznámky na vystúpenie pani Cigánikovej. Tak? Okej. Takže pán poslanec Vladimír Baláž, nech sa páči. (Pokračovanie rokovania o návrhu poslankyne Národnej rady Slovenskej republiky Jany Bittó Cigánikovej na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov , tlač 1649.)
Beluský, Martin, poslanec NR SR (2021-05-27):
Ďakujem za potlesk. Pán podpredseda, ďakujem za slovo. Pán poslanec Viskupič, vy ste vo svojom príhovore hovorili, že pri rovnakej sadzbe dane vieme vyberať aj vyššie dane, to je, samozrejme, pravda. Vy ste to teda okomentovali tým, že tie kolotoče tých daňových podvodov sa teraz za posledné mesiace trošku znížili a že jednoducho cez tie vratky DPH sa menej rozkráda. Avšak ja vás chcem ako koaličného poslanca a zároveň predsedu výboru pre financie a rozpočet, ja sa vás chcem spýtať, že či vláda alebo vy ako koaličná strana plánujete aj nejaké aktívnejšie nástroje využiť v tejto veci, pretože máte v programovom vyhlásení vlády napísané, že zanalyzujete možnosť zavedenia river charge, avšak neviem o tom, že by sa za posledný rok v tejto oblasti niečo spravilo, že by sme aspoň rozšírili niektoré komodity alebo suroviny, na ktoré by sme túto metódu presunu daňovej povinnosti urobili, alebo či sa neuvažuje o nejakých iných nástrojoch alebo akým spôsobom zlepšiť tie súčasné, aby sme naozaj ten, zlepšili tie, tú príjmovú časť rozpočtu tým, že zlepšíme výber daní bez toho, aby sme zvyšovali sadzbu. Teda ľudia to nejakým spôsobom nepocítia na svojich peňaženkách a, práve naopak, tí, ktorí doteraz tie dane využívali na ekonomické sa obohacovanie, tak jednoducho im v tom štát aktívnym spôsobom môže zabrániť. Ďakujem za odpoveď.
Grendel, Gábor, podpredseda NR SR (2023-05-09):
V rozprave teraz vystúpi pán poslanec Milan Vetrák.
Šimečka, Michal, podpredseda NR SR (2024-04-30):
Vážené pani poslankyne, vážení páni poslanci, budeme pokračovať v popoludňajšom rokovaní deviateho dňa 12. schôdze Národnej rady Slovenskej republiky v prerušenej rozprave o tlači 286, návrhu na odvolanie členov Súdnej rady. Pán poslanec Glück už zaujal miesto určené pre navrhovateľov a poslanec Gašpar miesto určené pre spravodajcov. Čiže pokračujeme faktickými poznámkami. Pán poslanec Gašpar, máte slovo. (Pokračovanie rokovania o návrhu na odvolanie členov Súdnej rady Slovenskej republiky zvolených Národnou radou Slovenskej republiky , tlač 286.)
Glváč, Martin, podpredseda NR SR (2018-09-19):
Reakcia, pán poslanec Poliačik.
Paška, Pavol, predseda NR SR (2013-09-18):
Prerušujem rokovanie. Vyhlasujem prestávku do 14.00 a budeme pokračovať v rozprave. (Prerušenie rokovania o 12.00 hodine.)
Laššáková, Jana, podpredsedníčka NR SR (2012-10-30):
Pán poslanec, pán poslanec Droba, nech sa páči.
Šimečka, Michal, podpredseda NR SR (2024-05-21):
Vážené pani poslankyne, vážení páni poslanci, pokračujeme v popoludňajšom rokovaní šestnásteho dňa 12. schôdze Národnej rady Slovenskej republiky v prerušenej rozprave v druhom čítaní o vládnom návrhu zákona, ktorým sa dopĺňa zákon č. 543/2002 o ochrane prírody a krajiny, ktorý prerokúvame v skrátenom legislatívnom konaní. Je to tlač 270. A ďalšou rečníčkou je pani poslankyňa Remišová za klub SLOVENSKO. Nech sa páči. (Pokračovanie rokovania v druhom čítaní o vládnom návrhu zákona, ktorým sa dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa dopĺňa zákon Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov , tlač 270.)
Grendel, Gábor, podpredseda NR SR (2022-02-22):
Pán poslanec Šudík by mal ísť do rozpravy, ale nevidím ho v sále. Ďalší v poradí je pán poslanec Marián Kéry. Pripraví sa pán poslanec Žiak.
Uhliarik, Ivan, minister zdravotníctva SR (2011-02-08):
Ďakujem pekne. Vážený pán predsedajúci, vážené dámy a páni, v zmysle § 26 ods. 2 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov Dozorná rada Úradu pre dohľad nad zdravotnou starostlivosťou má päť členov: predsedu, podpredsedu a troch ďalších členov. Podľa § 26 ods. 3 zákona členov Dozornej rady volí a odvoláva Národná rada na návrh vlády Slovenskej republiky. Z hľadiska potreby skvalitniť kontrolnú činnosť Dozornej rady v súlade so zákonom predkladám Národnej rade návrh na odvolanie pani Dr. Kaliskej z funkcie člena dozornej rady a zvolenie Dr. Moniky Pažinkovej do funkcie člena Dozornej rady. Navrhovaná kandidátka spĺňa všetky zákonom stanovené požiadavky na zvolenie do funkcie člena Dozornej rady. Ďakujem pekne za podporu predloženého návrhu.
Viskupič, Marián, poslanec NR SR (2024-06-14):
Opäť ďakujem pekne za slovo. Kolegynky, kolegovia, dovoľte mi predniesť návrh ústavného zákona o primeranom hmotnom zabezpečení v starobe. Predkladáme ho na rokovanie Národnej rady poslanci za stranu SaS Branislav Gröhling, Janka Bittó Cigániková, Vladimír Ledecký a ja. Cieľom predkladaného návrhu je vytvoriť základný ústavný rámec pre tvorbu dôchodkovej politiky na Slovensku do budúcna. Zasa asi teraz iba takto krátko a bližšie, bližšie návrh predstavím v rozprave, do ktorej sa hlásim ako prvý. Ďakujem pekne, pán predsedajúci.
Jurinová, Erika, podpredsedníčka NR SR (2013-06-27):
Ďakujem. Teraz uzatváram všeobecnú rozpravu a dávam slovo, dávam záverečné slovo pánovi predkladateľovi, nech sa páči.
Andrejuvová, Anna, poslankyňa NR SR (2020-11-26):
Ďakujem pekne všetkým kolegom. Verím, že aspoň takouto drobnosťou pomôžeme tým ľuďom, ktorým spravodlivosť doteraz až tak naklonená nebola. A k pánu poslancovi Osuskému. Ja verím, že budúci rok budeme prerokovať aj návrh nezaslúžených benefitov pre bývalých príslušníkov ŠtB. A verím, že potom bude aj priestor na doplnenie tejto veci. Ďakujem veľmi pekne.
Jurinová, Erika, podpredsedníčka NR SR (2012-09-25):
S reakciou na faktické poznámky pán poslanec Matovič.
P. Hrušovský, podpredseda NR SR: (2002-05-31):
(Hlasovanie.) Prítomných je 80 poslancov, za 46, proti 19, zdržalo sa 14, nehlasoval 1. Návrh sme schválili. Pán poslanec, ešte by som poprosil. Pán poslanec Gašparovič, výbory, lehotu, gestorský výbor. Vizionári vám zle poradili.
Remišová, Veronika, podpredsedníčka vlády SR pre investície a informatizáciu (2020-05-14):
Ďakujem veľmi pekne. Určite budeme proti byrokracii intenzívne bojovať a rozhodne nechceme, aby miliarda, ktorá bola na informatizáciu za vašej vlády, dopadla tak aj teraz, pretože keď sa spýtate podnikateľov, keď sa spýtate občanov, akým spôsobom pociťujú informatizáciu štátnej a verejnej správy, tak odpoveď je, že v zásade takmer nič nefunguje. Keď sa rozprávam teraz s vašimi bývalými podriadenými, napr. v organizácii v NASES, ktorá má na starosti Slovensko.sk, tak mi povedia, že ak by sa zvýšil traffic v elektronických schránkach o 10%, o 10 %, tak celý systém sa jednoducho zrúti. Čiže toto je výsledok toho, akým spôsobom sú tieto procesy nastavené, a to mi hovorí, nie ja, to mi hovorí váš človek, ktorý tam prišiel za vás. Ďalšie veci, kľúčová infraštruktúra štátu. Kľúčová infraštruktúra štátu – jednoducho vlády SMER-u ju dali do rúk súkromným dodávateľom. To znamená, že kritická infraštruktúra štátu nepatrí štátu, ale patrí súkromným firmám. A bola taká situácia, že dokonca štát k tomu nemal ani prístupové heslá, čo ja považujem za absolútne škandalóznu situáciu, a môžte si byť istý, že to budem riešiť a budem to riešiť aj spoločne s byrokraciou a budem riešiť aj tieto vážne, obrovské pochybenia. Ďakujem.
P. Hrušovský, predseda NR SR: (2005-12-13):
(Hlasovanie.) 142 prítomných, 80 za návrh, 59 proti, 3 sa zdržali. Návrh sme schválili. Pristúpime k tretiemu čítaniu . Otváram rozpravu k návrhu zákona o štátnom rozpočte. Do rozpravy sa hlási pán poslanec Šulaj. Končím možnosť ďalších prihlášok do rozpravy. Nech sa páči, pán poslanec.
P. Paška, predseda NR SR: (2007-06-26):
(Hlasovanie.) 125 prítomných, 76 za, 32 proti, 17 sa zdržalo. Konštatujem, že sme uvedený návrh postúpili do tretieho čítania . Otváram rozpravu v treťom čítaní a pýtam sa, či niekto chce vystúpiť. Nie. Uzatváram rozpravu a navrhujem, aby sme hlasovali o zákone ako o celku.
Šebová, Zuzana, poslankyňa NR SR (2019-06-26):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3, písm. c) zákona o rokovacom poriadku prerokovať predložený návrh zákona v druhom čítaní.
Danko, Andrej, podpredseda NR SR (2024-01-10):
Pani poslankyňa Kosová.
Paška, Pavol, predseda NR SR (2013-03-19):
(Hlasovanie.) 142 prítomných, 83 za, 1 proti, 57 sa zdržalo, 1 nehlasoval. Sme v treťom čítaní . Otváram rozpravu. Nie je záujem o rozpravu, vyhlasujem ju za skončenú a budeme hlasovať v záverečnom hlasovaní.
P. Paška, predseda NR SR: (2009-11-04):
(Hlasovanie.) 104 prítomných, 76 za, 28 sa zdržalo. Návrh uznesenia sme schválili. Pán predseda výboru na kontrolu SIS pán poslanec Prokopovič uvedie hlasovanie o návrhu uznesenia k správe o činnosti Slovenskej informačnej služby v roku 2008 . Nech sa páči.
Mikolaj, Ján, poslanec NR SR (2010-12-07):
Vážený podpredseda Národnej rady, vážený pán podpredseda vlády, vážení páni ministri, pri komplexnom hodnotení štátneho rozpočtu je potrebné uvažovať v dvoch kategóriách. A to po prvé sú makroekonomické a po druhé je to vnútorná alokácia prostriedkov v rámci štátneho rozpočtu. V rámci makroekonomických ukazovateľov sa zdôrazňuje, že pokles... (Ruch v sále.) Poprosím, môžete zasiahnuť, pán podpredseda?
Šimečka, Michal, podpredseda NR SR (2023-11-28):
Ďakujem veľmi pekne. Pán poslanec Gašpar.
M. Číž, podpredseda NR SR: (2006-12-05):
Ako prvý sa prihlásil za poslanecký klub pán poslanec Brocka Július za poslanecký klub KDH, ale vzhľadom na to, že sa prihlásil o slovo spravodajca, dávam mu slovo, pripraví sa pán poslanec Brocka.
Danko, Andrej, predseda NR SR (2016-12-01):
Ďakujem. Do rozpravy je prihlásený pán poslanec Martin Klus.
K. Tóthová, poslankyňa: (2005-01-20):
Myslím, že o racionálnosti tohto legislatívneho návrhu vás nemusím presviedčať. Vedela by som a chcela by som vás o tom presvedčiť, ale keď mi poviete, že prijímate túto novelu a že nepotrebujete argumenty na to, aby ste ju mohli podporiť, tak hneď skončím. Potrebujete, vážení, argumenty na to, aby som vás presvedčila, že treba podporiť túto novelu? (Reakcie z pléna.) Povedali ste, že nie, tak verím, že ju podporíte všetci a ďakujem za pozornosť. (Potlesk.)
Laššáková, Jana, podpredsedníčka NR SR (2013-02-06):
Pani poslankyňa Mezenská.
Zmajkovičová, Renáta, podpredsedníčka NR SR (2012-07-27):
Ďakujem, pán poslanec. S faktickými poznámkami na vystúpenie pána poslanca žiadni poslanci, ukončujem možnosť prihlásiť sa s faktickou poznámkou. Pán poslanec Záhumenský teraz vystúpi v rozprave. Nech sa páči.
Ivan, Miroslav, poslanec NR SR (2017-02-14):
Ďakujem za slovo. Prosím, pán predsedajúci, ešte pardon. K rozprave, k spojenej rozprave vystúpili traja poslanci. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Jurinová, Erika, podpredsedníčka NR SR (2014-05-28):
S reakciou na faktické poznámky pán poslanec Simon.
Grendel, Gábor, podpredseda NR SR (2022-09-22):
Prezentujme sa a hlasujeme. (Hlasovanie.) Prítomných 108 poslancov, za 106, proti nikto, nezdržal sa nikto, nehlasovali 2. Konštatujem, že Národná rada na návrh vlády rozhodla, že tento návrh zákona prerokujeme v skrátenom legislatívnom konaní. Teraz budeme ešte hlasovať o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti (tlač 1199). Dávam slovo poverenej členke výboru pre zdravotníctvo pani poslankyni Monike Kaveckej, aby hlasovanie uviedla. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov , tlač 1199.)
Laurenčík, Milan, podpredseda NR SR (2022-05-24):
Pani poslankyňa Jana Majorová Garstková, nech sa páči.
Danko, Andrej, predseda NR SR (2019-01-30):
Ďakujem. Pán poslanec Sloboda.
Zmajkovičová, Renáta, podpredsedníčka NR SR (2012-05-03):
Pán poslanec Viskupič.
Pellegrini, Peter, predseda NR SR (2015-06-18):
Pán poslanec Mičovský.
Šimko, Jozef, poslanec NR SR (2021-02-04):
Ďakujem pekne. Vážený pán podpredseda, vážený pán minister, kolegyne, kolegovia, v podstate my teraz prejednávame vládny návrh zákona o znížení DPH za respirátory. Tu už to odznelo, ako povedal aj pán Beluský, na ktorého teraz momentálne reagujem. Skutočne, pán minister, nemohli by ste sa nad tým zamyslieť, že by sme v podstate všetkým obyvateľom, ak nie všetkým obyvateľom, aspoň našim dôchodcom, najviac ohrozenej skupine, aby sme tie respirátory mohli dať zadarmo? Viete, ako sa chovajú niektorí poslanci v rámci samospráv na území Slovenskej republiky? Predbiehajú sa, chcú získať politické body, že kto čo navrhne, tak za to hovorím, ujednoťme to. Pretože skutočne už niektoré mestá a obce, ako sledujem na internetových stránkach, už zabezpečujú tie respirátory pre našich dôchodcov. My napríklad v Rimavskej Sobote v pondelok sedí krízový štáb, my, samozrejme, opäť prijmeme takisto rozhodnutia, uznesenie, že pre našich dôchodcov. Ja som včerajšieho dňa vydal pokyn, že v danom prípade zistíme, koľko, aký počet dôchodcov máme v meste Rimavská Sobota, a pre každého obyvateľa tieto respirátory zabezpečíme. Takže bolo by sa nad tým zamyslieť. Pán minister, keď máme finančné prostriedky, miliardy na lietadlá, keď máme na radary, tak nájdime tých pár miliónov eur na tieto respirátory a dajme pre našich občanov žijúcich na území Slovenskej republiky, možnože práve týmito respirátormi zachránime niekoľko životov. Ďakujem pekne.
Petrák, Ľubomír, poslanec NR SR (2015-10-30):
Ďakujem za slovo aj za vystúpenie, pán poslanec Raši. No, na rozdiel od svojich predrečníkov musím povedať, že ja považujem vaše vystúpenie za odborné, vecné, konštruktívne a je v diametrálnom rozpore aj voči čistým politikárčením predvolebným, ktoré tu predstavuje opozícia, predovšetkým KDH. Ak KDH je v hlbokej schizofrénii už dlhšie obdobie, tak ja poukážem na jeden z faktov. Na dnešnej tlačovke zaznelo: „Ak Raši hovorí pravdu o pôsobení pána Faktora, priznáva štvorročné krytie korupcie.“ Pán Raši na svojej tlačovke, ktorú mal včera, pomenoval iba fakty. Ja som očakával, že KDH na svojej tlačovke zareaguje na vecné podklady, ktoré boli zverejnené, a vyjadrí sa k pôsobeniu svojho experta na zdravotníctvo. Ak dnes niekto hovorí o pôsobení a prepojení a privedení Penty do zdravotníctva, no tak ja vám skúsim dať ako fakty zo životopisu, ktoré sú verejne dostupné na internete, o pánovi Faktorovi. V čase, keď bolo KDH vo vláde, 2005 – riaditeľ krajskej pobočky Všeobecnej zdravotnej poisťovne. (Reakcia z pléna.) 2005. 2010 – vedúci služobného úradu ministerstva zdravotníctva; 2012 – predseda predstavenstva a generálny riaditeľ Všeobecnej zdravotnej poisťovne. V čase, keď KDH nevládlo, môžme si prečítať, 2007 – 2010 pobočka Dôvera, zdravotná poisťovňa, od 2012 Dôvera. Páni, ak hľadáte prepojenie a čisté prepojenie v KDH, tak sa pozrite do vlastných radov a uvidíte ho tam úplne jasne. A prestaňte politikárčiť a pozametajte si... (Prerušenie vystúpenia časomerom.)
Záhumenský, Marian, poslanec NR SR (2011-09-14):
Ďakujem pekne, pán predseda. Pani poslankyňa Sabolová, najprv boli v návrhu zákona tzv. tabule hanby. Máte tie tabule hanby aj v programovom vyhlásení vlády, že ich zavediete, kde sa vlastne mali zverejňovať informácie mimo správneho poriadku. To znamená, ešte nebolo ukončené správne konanie a už sa mali zverejňovať informácie. Legislatívci vám pravdepodobne vysvetlili, že to je právny nezmysel, že by to narážalo na súdne spory, ktoré by boli ohrozovali štátnu pokladňu. Tak ste dnes prišli s návrhom informačných tabúľ. Informačné tabule v úplne inom znení, to znamená, že už keď sa ukončí správne konanie, potom sa majú na sedem dní zverejňovať informácie o tom, ako dopadli kontroly. Myslím si, že ďaleko efektívnejšie by bolo, ak by Štátna veterinárna potravinová správa uverejňovala na svojom webe alebo internetovej stránke všetky kontroly, ich dopady, či už pozitívne, či negatívne, o všetkých obchodoch a o všetkých prevádzkach, ktoré kontrolujú po ukončení správneho konania, lebo mohli by sa občania informovať o svojej predajni, mali by tam všetky informácie dostupné. Čiže v rámci tohto a v rámci informovanosti občanov by to bolo ďaleko efektívnejšie a ďaleko lepšie. Ak chceme dávať ďalšiu povinnosť obchodu zverejňovať podľa tohto zákona nejaké nedostatky pri kontrole, tak im ukladáme ďalšiu sankciu. Lebo to je sankcia, ktorá je neprimeraná, neodôvodnená. Možno by došli ďalšie právne spory s týmto, aj keď to je v zákone, či to je v súlade aj s ústavou, dve pokuty alebo dve sankcie za jeden priestupok. To je po prvé. A po druhé, čo chceme urobiť zo Slovenska? Chceme vyhnať všetkých turistov? Chceme pri každom obchode mať tabule a budú sa čudovať, že čo to vlastne máme pri každom obchode? Máme čosi, kde, keď tam je jeden priestupok napísaný, každý od toho obchodu odíde. Chceme ich vyháňať do Maďarska, do Rakúska? Chceme, aby nakupovali potraviny v zahraničí? Myslím si, že to je veľmi zlý návrh. Ďakujem.
Hraško, Igor, poslanec NR SR (2015-11-26):
Ďakujem pekne za slovo, pán predseda. Dovoľte mi predniesť spravodajskú informáciu k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 40/1993 Z.. z. o štátnom občianstve Slovenskej republiky v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, tlač 1799. Si to pustia viackrát (reakcia rečníka na poznámku o rýchlom prednese). V súlade s § 73 zákona o rokovacom poriadku, alebo si zoberú tento prepis, však to majú k dispozícii, o rokovacom poriadku som bol určený Výborom Národnej rady pre verejnú správu a regionálny rozvoj za spravodajcu k návrhu zákona, tlač 1799. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady pre verejnú správu a regionálny rozvoj a Výbor Národnej rady pre ľudské práva a národnostné menšiny. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 21. januára 2016 a gestorský výbor do 22. januára 2016. Pán predseda, otvorte, prosím, všeobecnú rozpravu.
Susko, Boris, poslanec NR SR (2015-09-29):
Ďakujem pekne za slovo, pani predsedajúca. Ja sa vyjadrím len k jednej veci, pán poslanec Kadúc, z toho, čo ste povedali. A to je otázka kontrolnej pôsobnosti Národnej rady, respektíve otázka interpelácií. Vy ste povedali, že toto by mala byť otázka, ktorá by mala byť priznaná iba opozícii. No takáto konštrukcia podľa môjho názoru naráža na základné ústavné princípy, pretože kontrolná právomoc je v ústave daná Národnej rade ako takej. Tá situácia, že vláda a parlament, respektíve vládna väčšina je jednostranná alebo z jednej strany politickej, je skôr výnimočnosťou ako pravidlom. A tie interpelácie aj tá kontrolná právomoc má v koaličnej vláde a v koaličnom parlamente úplne iný charakter ako v súčasnosti a nemôžeme my to takýmto spôsobom nastavovať do budúcnosti všeobecne. A pokiaľ teda mám byť konkrétny, článok 80 Ústavy Slovenskej republiky hovorí o tom, že môže interpelovať vládu alebo člena vlády, alebo iného vedúceho ústredného orgánu štátnej správy poslanec, teda nie opozícia. Čiže my ak by sme takéto aj niečo v rokovacom poriadku upravili, narážame tu na rozpor s ústavou. Čiže muselo by to tak byť v ústave. Ja si neviem predstaviť, ako by v ústave bolo napísané, že právo interpelovať majú len opoziční poslanci. A ktorí sú to opoziční poslanci a v ktorom štádiu toho volebného obdobia je ktorý poslanec opozičný. Tie sily sa môžu v rámci jedného volebného obdobia preskupovať z hľadiska poslancov. Čiže z tohto pohľadu mi to príde ako nie v súlade so základnými ústavnými princípmi. Ďakujem.
Baránik, Alojz, poslanec NR SR (2019-09-13):
Pán premiér nám tu predviedol jedno špičkové klamárske vystúpenie. Rozumejme tomu, prečo je premiér, rozumieme, prečo je taký úspešný. Je to klamár par excellence. A to je niečo, pred čím všetci musíme skloniť hlavy, zdraviť ho, naozaj toto nie je žiadna maličkosť. Pán premiér miesto toho, aby sa venoval podstate veci, to znamená, či je oprávnené to, aby bol odvolaný, a že či Monika Jankovská, v podstate členka jeho vlády, či bola na mieste, či to bolo správne, aby bola štátnou tajomníčkou na ministerstve spravodlivosti. A že či je to naozaj pravda, že odobratie telefónu je súčasťou trestného stíhania, a teda ako taká je podozrivá, a že či v slušných krajinách, v takých krajinách, ako pán premiér sa nám snaží nahovoriť, že aj Slovensko je jednou z nich, že či by mohla čo i len hodinu zostať po takomto úkone trestného stíhania, či by mohla zostať na ministerstve spravodlivosti. Celé vystúpenie pána premiéra bolo odpútavanie pozornosti, útoky, osobné útoky na svojich oponentov, ktorí nemajú možnosť s tým nič robiť, pretože sú v opozícii. Bola to jedna strašne veľká hanba.
Paška, Pavol, predseda NR SR (2013-05-14):
Vážené pani poslankyne, páni poslanci, budeme teraz pokračovať v rokovaní programu 19. schôdze hlasovaním o prerokovaných bodoch. Poprosím, aby ste zaujali svoje miesta. Skontrolujte si aj registráciu v hlasovacom zariadení. Pán poslanec Géci bude uvádzať v prvom čítaní hlasovanie o vládnom návrhu zákona, ktorým sa mení a dopĺňa zákon č. 435/2010 Z. z. o poskytovaní dotácií v pôsobnosti Ministerstva obrany Slovenskej republiky . Je to tlač 471.
Hrnčiar, Andrej, podpredseda NR SR (2016-04-28):
Pán poslanec Žarnay, máte doplňujúcu otázku? Nie, ďakujem. (Reakcia ministra.) Ďakujem, pán minister. Čiže posledná otázka. Pán poslanec Marek Krajčí ministrovi zdravotníctva Slovenskej republiky. Otázka znie: „Ako bude ministerstvo zdravotníctva postupovať v Banskej Štiavnici po uzavretí jej regionálnej nemocnice Svetom zdravia?“ Otázka takmer totožná s tou predošlou, takže...
S. Kahanec, poslanec: (2006-12-05):
Chcel by som uviesť skúsenosti, s ktorými som sa stretol a stretávam sa na úrovni Prešovského samosprávneho kraja v súvislosti s financovaním či už školských, alebo aj sociálnych subjektov, kde sa v reálnom živote ukazuje, že subjekty v zriaďovateľskej pôsobnosti sú „bližšie“ už len na základe známeho pravidla „bližšia košeľa ako kabát“, ale prejavuje sa tam aj určitá zotrvačnosť pri financovaní, keď je taký prirodzený odpor k novému systému financovania, k podobnému normatívnemu financovaniu, ktoré sa už zaviedlo v školstve, a predsa len tam tá zotrvačnosť je v tom, že sú financované z príslušných kapitol bez vážnejšieho prehodnocovania oprávnených nárokov. Naproti tomu pri podpore neštátnych subjektov je v realite problém nachádzať väčšiu ústretovosť pri ich oprávnených nárokoch a im tieto financovať v plnej výške. Myslím si, že systém financovania by mal podporovať predovšetkým kvalitu služieb. Kvalitu služieb pre tých, ktorí ich užívajú a nediskriminovať neštátne subjekty predovšetkým preto, aby čo najlepšie napĺňali služby, pre ktoré sú určené. Nie je podstatné, či tieto služby robí subjekt v zriaďovateľskej pôsobnosti, alebo v inej pôsobnosti, či už VÚC-ky, alebo mestá, ale podstatné je, aby to robil subjekt, ktorý tieto služby robí dobre a pre ľudí. Preto sa pripájam k návrhu, ktorý uviedol kolega poslanec Fronc a takisto podporujem, aby sme tento návrh zákona stiahli.
Drdul, Dominik, poslanec NR SR (2022-02-25):
Ďakujem veľmi pekne za slovo, pán predsedajúci. Pán kolega, chcem ti poďakovať za veľmi úprimné, veľmi priame a veľmi emotívne vystúpenie na veľmi vysokej úrovni, kde si poukázal na súvislosti také, aké sú, kde si sa neštítil použiť tie najpriamejšie a najostrejšie slová, avšak vo veľmi správnych súvislostiach. Je faktom a je skutočnosťou, že to, čoho sa dopustila Ruská federácia, je absolútne bezprecedentným a barbarským činom a neuveriteľným porušením medzinárodného práva, aké si dlhé roky len tak nikto nedovolil v našom priestore. A preto je, myslím, našou povinnosťou postaviť sa na stranu trpiaceho a ublíženého národa Ukrajiny. Ďakujem.
Ďuriš Nicholsonová, Lucia, podpredsedníčka NR SR (2019-02-18):
Pani poslankyňa Milanová.
Paška, Pavol, predseda NR SR (2014-05-29):
(Hlasovanie). 139 prítomných, 79 bolo za, 2 proti, 58 sa zdržalo. Sme v treťom čítaní a otváram rozpravu. Pán poslanec Panáček. Končím možnosť sa prihlásiť do rozpravy.
Bugár, Béla, podpredseda NR SR (2011-06-29):
Na faktické poznámky bude reagovať pán poslanec Ondruš.
Kollár, Boris, predseda NR SR (2023-02-01):
Pán poslanec Kuriak, nech sa páči.
B. Bugár, podpredseda NR SR: (2006-02-02):
(Hlasovanie.) Prítomných je 140 poslancov, za 77, proti 40, zdržalo sa 23. Konštatujem, že tento vrátený návrh zákona sme schválili. Teraz prosím pána poslanca Jána Dlhopolčeka, aby uvádzal jednotlivé hlasovania postupne k trom zmluvám a dohodám. Najprv k návrhu na vyslovenie súhlasu Národnej rady Slovenskej republiky s Dodatkovým protokolom medzi Slovenskou republikou a Rumunskom k Dohode medzi Slovenskou republikou a Rumunskom o podpore a vzájomnej ochrane investícií, podpísanej 3. marca 1994 (tlač 1380). Nech sa páči. J. Dlhopolček, poslanec: Ďakujem, pán predsedajúci. Dávam hlasovať o návrhu uznesenia, ktoré bolo prečítané pri spoločnej správe, máte ho ako prílohu, kde Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s Dodatkovým protokolom medzi Slovenskou republikou a Rumunskom k Dohode medzi Slovenskou republikou a Rumunskom o podpore a vzájomnej ochrane investícií, podpísanej 3. marca 1994 (tlač 1380).
Lipšic, Daniel, poslanec NR SR (2014-11-10):
Pani predsedajúca, táto schôdza sa zrejme nevyvíja celkom podľa predstáv premiéra Fica a predsedu parlamentu, pretože teraz na poslednej tlačovke premiér Fico obvinil opozičných poslancov, že rokujú pod vplyvom alkoholu. Ja mám návrh, aby ste zabezpečil do tejto miestnosti normálne Dräger, môžeme začať opozíciou, potom bude pokračovať samozrejme vládna väčšina na čele so známym košickým abstinentom Pavlom Paškom. Ale ešte raz navrhujem procedurálne, aby ste zabezpečili Dräger do tejto poslaneckej snemovne, aby si každý z poslancov opozície, a ja sa hlásim ako prvý, nie je problém, mohol teda ísť na skúšku, či je, alebo nie je pod vplyvom alkoholu. A potom samozrejme, že aj vládni poslanci na čele s vedením parlamentu.